Eldrebølgen vil kunne gå hardt ut over lommeboken din allerede om tre år, advarer Ap-Raymond.

Aps løfte om å ikke øke skattetrykket står for fall.

Når eldrebølgen setter inn mot slutten av tiåret må skattenivået øke, mener partisekretær i Ap, Raymond Johansen. Det skriver VG onsdag.

Han peker på at det fra 2017 vil bli langt flere eldre her i landet. Da må statens inntekter økes.

Ikke økt skatt denne stortingsperioden

Johansen understreker at han ikke ser noe behov for et høyere skattenivå i denne stortingsperioden, og trolig heller ikke i neste.

- Men vi kommer ikke utenom en diskusjon om hvordan vi skal finansiere velferdsoppgavene, sier Johansen til VG.

Åpner ny skattedebatt

Ap og regjeringspartnerne SV og Sp lovte før valget i 2005 å ikke øke det samlede skattenivået til ut over 2004-nivå. Dette løftet ble forlenget foran valget i fjor, og bidro til å gjøre skatt til en ikke-sak i valgkampen.

At Johansen, som en av tre i Aps toppledelse, nå åpner for en ny diskusjon om skattenivået noen år frem i tid, vil trolig bli lagt merke til både i deler av eget parti og ikke minst hos regjeringspartner SV.

Johansen erkjenner overfor VG at Ap trolig vil komme forslag om økte skatter i forbindelse med programprosessen foran stortingsvalget om tre år.

Få bedre råd med Nettavisens tjenester:

Minstrøm:Bytt strømleverandør og spar tusener.

Minrente:Bytt bank og spar minst 5000 kroner i året.

Mittoppdrag:Få tilbud fra håndverkere.

(Tjenestene er gratis for Nettavisens lesere)